cyanic-selkie/wikianc huggingface dataset:
রেডিও কাবুল
আফগানিস্তানের আধুনিক ইতিহাস জুড়ে রেডিওটি ক্ষমতাসীন দল দ্বারা নিয়ন্ত্রিত হয়েছে (এবং নতুন নামকরণ করা হয়েছে)। বাদশাহ মোহাম্মদ জহির শাহ তার নিখিল-আফগান ঐক্যের লক্ষ্যকে আরও শক্তিশালী করার চেষ্টা করার সাথে সাথে স্টেশনটির নাম পরিবর্তন করে ১৯৫৩ সালে আফগান সম্প্রচার ব্যবস্থা এবং ১৯৬০ সালে আবার রেডিও আফগানিস্তানে পরিবর্তন করা হয়। ১৯৬০ এবং ৭০ এর দশকে অপেক্ষাকৃত শান্তিময় সময়ে রেডিও কাবুল ওস্তাদ মোহাম্মদ হোসেইন সারাহাং, ওস্তাদ ফরিদা মাহবাশ এবং ওস্তাদ মোহাম্মদ হাশেম চিশতির মতো ঐতিহ্যবাহী এবং আধুনিক আফগান শিল্পীদের একটি পুরো প্রজন্মকে উপস্থাপিত করেছিল। এই ওস্তাদ সঙ্গীতজ্ঞগণকে কেবল আফগানিস্তান নয় ভারত এবং অন্যান্য দেশেও শ্রদ্ধা করা হয়।
১৯৭০ এর দশকে বিভিন্ন সরকার পরিবর্তনের পর সকল নতুন নেতা রেডিও স্টেশন থেকে ঘোষণা করে। ১৯৭৯ সালে সোভিয়েত ইউনিয়ন একটি পুতুল সরকার প্রতিষ্ঠা করার পর রেডিও কাবুল সোভিয়েত-সমর্থিত সরকার দ্বারা নিয়ন্ত্রিত হয় এবং সোভিয়েত ইউনিয়ন থেকে সরাসরি সোভিয়েতপন্থী মত ও নীতি পুনঃপ্রচারের জন্য ব্যবহৃত হতো।
নব্বইয়ের দশকে গৃহযুদ্ধের সময়, যুদ্ধের কারণে রেডিও স্টেশনটি বেশ কয়েকবার ক্ষতিগ্রস্ত হয়, বিভিন্ন দলসমূহ কাবুলের নিয়ন্ত্রণ লাভ করার কারণে রেডিও স্টেশনটির হাত বদল হয়। ১৯৯৬ সালে তালেবানরা কাবুলের নিয়ন্ত্রণ লাভ করলে রেডিও স্টেশনের নাম পরিবর্তন করে শরীয়ত গাঘ, যার অর্থ ভয়েস অফ শরিয়াহ বা শরিয়াহ কন্ঠ রাখা হয়। তালেবানরা দেশজুড়ে তাদের ক্ষমতা একীভূত করার কারণে, রেডিও স্টেশনটি তালেবান সমর্থকদের সমাবেশ করতে এবং ক্ষমতাসীন মোল্লাদের নতুন নতুন নির্দেশ প্রচার করতে ব্যবহৃত হতো। তালেবানরা নতুন স্টেশনে সঙ্গীত নিষিদ্ধ করে এবং রেডিও মহাফেজখানা ধ্বংস করার নির্দেশ দেয়, যার মধ্যে রেডিও কাবুলের সঙ্গীতের অপূরণীয় ফিতা ছিল এবং রাজনৈতিক কর্মসূচি চল্লিশ বছরের বেশি পেছনে ফিরে যায়। ফিতাগুলো চিরতরে হারিয়ে যেতে পারে বলে ধারণা করা হয়েছিল, তবে ২০০২ সালে বিবিসি জানায় যে, অলৌকিকভাবে কেবল তালেবানদের হাত থেকেই নয়, ২০০১ সালের নভেম্বরে আফগানিস্তানে মার্কিন যুক্তরাষ্ট্রের আক্রমণের সময় আমেরিকান বোমা দ্বারা রেডিও কাবুল সম্পূর্ণ ধ্বংস হলেও সংরক্ষণাগার বেঁচে গিয়েছিল। এই ফিতাগুলো তালেবানদের কাছ থেকে মহাফেজখানার দায়িত্বে থাকা মোহাম্মদ সিদ্দিক বা "মিঃ কম্পিউটার" লুকিয়ে রেখেছিলেন, তালেবাদের ধারণা ছিল তারা সংরক্ষণাগারটি ধ্বংস করেছে তবে তার পরিবর্তে ভারতীয় এবং ইরানের সঙ্গীতের ফিতা (টেপ) ছিল। সিদ্দিক দাবি করেন যে সেখানে ৫০,০০০ রেডিও ফিতা আছে।
তালেবানরা ক্ষমতা থেকে বিতাড়িত হওয়ার পর রেডিও কাবুল তার সঙ্গীত এবং রাজনৈতিক অনুষ্ঠান পুনরায় চালু করে। এটি দাবি করা হয় যে ২০০১ সালে রেডিও কাবুল থেকে প্রচারিত প্রথম গানটি ছিল আবদুল ওহাব মাদাদির বিখ্যাত দেশাত্মবোধক গান "ওয়াতান" (স্বদেশ)।
১৭৫৬
১৭৫৬ গ্রেগরীয় বর্ষপঞ্জির একটি অধিবর্ষ।
অক্টোবর-ডিসেম্বর
1751 – 1800
আব্দুল হাফিজ (রসায়নবিদ)
আবদুল হাফিজ ছিলেন একজন পাকিস্তানি অস্ত্র বিজ্ঞানী এবং রেডিওকেমিস্ট। হাফিজ ছিলেন ওয়াহ ক্যান্টে পাকিস্তান অর্ডন্যান্স ফ্যাক্টরির প্রথম দিকের একজন পথপ্রদর্শক যিনি পাকিস্তান সশস্ত্র বাহিনীর জন্য মাঝারি এবং উচ্চ প্রযুক্তির অস্ত্র তৈরি ও বিকাশের জন্য অসাধারণ প্রচেষ্টা করেছিলেন। হাফিজ একজন প্যান-ইসলামিস্ট এবং রাজনৈতিক বিশ্লেষকও ছিলেন যিনি দীর্ঘদিন ধরে মুসলিম বিশ্বে ব্রিটিশ সাম্রাজ্যবাদ এবং প্রভাবের সমালোচনা করেছিলেন।
শিক্ষা এবং জীবন
আব্দুল হাফিজ আলীগড়, ব্রিটিশ ভারতের থেকে তার মধ্যবর্তী শিক্ষা লাভ করেন, আলীগড় মুসলিম বিশ্ববিদ্যালয়ে যোগদান করেন যেখানে তিনি ডবল মেজর অধ্যয়ন করেন, সেখান থেকে রসায়ন এবং গণিতে অনার্স সহ বিএসসি লাভ করেন। পরে তিনি সেখান থেকে তাত্ত্বিক রসায়নে এমএসসি সম্পন্ন করেন। ১৯০৫ সালে, তিনি একটি বিশ্ববিদ্যালয় বৃত্তি নিয়ে গ্রেট ব্রিটেনে যান এবং বার্মিংহাম বিশ্ববিদ্যালয়ে যোগ দেন। বার্মিংহাম ইউনিভার্সিটিতে থাকাকালীন তিনি বিস্ফোরক পদার্থ এবং রেডিওকেমিস্ট্রি বিষয়ে অধ্যয়ন ও গবেষণা করেন।
তিনি বার্মিংহাম বিশ্ববিদ্যালয়ের কর্মকর্তাদের বিরক্ত করেছিলেন যখন তিনি আফগানিস্তানের হাবিবুল্লাহ কালাকানির নামে তার পিএইচডি থিসিস প্রকাশ করেছিলেন। বিশ্ববিদ্যালয় তাকে ডক্টরাল ডিগ্রি দিতে অস্বীকার করে। শীঘ্রই, হাফিজ গ্রেট ব্রিটেন ছেড়ে জার্মানিতে চলে যান যেখানে তিনি মারবার্গ বিশ্ববিদ্যালয়ে ভর্তি হন যেখানে তিনি ১৯০৮ সালে রেডিওকেমিস্ট্রি এবং এক্সপ্লোসিভ কেমিস্ট্রিতে পিএইচডি ডিগ্রি লাভ করেন। । তিনি সেখান থেকে অস্ত্র প্রযুক্তি ও বিস্ফোরক দ্রব্য তৈরিতেও পারদর্শী হন।
মৃত্যু
১৯৬০ সালে, হাফিজ অস্ট্রিয়ায় চলে যান যেখানে তিনি আবার স্টেয়ার মানলিচারে যোগ দেন। সেই সময়ে, তার অস্ট্রিয়ান-পাকিস্তানি স্ত্রী তীব্র মাইলয়েড লিউকেমিয়ায় ভুগছিলেন। তার স্ত্রী আয়নমার রিশতা মেহরুন নিসা ১৯৬৪ সালে মারা যান। একই বছর, তিনি কার্ডিয়াল অ্যারেস্টের শিকার হন এবং অবিলম্বে হাসপাতালে নিয়ে যাওয়া হয় যেখানে ঘোষণা করা হয় যে তিনি মারা গেছেন। হাফিজ ও তার স্ত্রীর মৃতদেহ পাকিস্তানে নিয়ে যাওয়া হয় যেখানে তাদের করাচি কবরস্থানে দাফন করা হয়।
ইউজিন পল উইগনার
ইউজিন পল উইগনার একজন হাঙ্গেরিয়ান আমেরিকান তাত্ত্বিক পদার্থবিজ্ঞানী ও গণিতবিদ। তিনি ১৯৬৩ সালে অপর দুজন বিজ্ঞানী মারিয়া গ্যোপের্ট-মায়ার এবং ইয়োহানেস হ্যান্স ডানিয়েল ইয়েনসেনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
প্রাথমিক জীবন
উইগনার বুদাপেস্টের একটি মধ্যবিত্ত ইহুদি পরিবারে জন্মগ্রহণ করেন।
সম্মাননা
ফেলো অব দ্য রয়েল সোসাইটি
জন শতাব্দী এক্সপ্রেস
জন শতাব্দী এক্সপ্রেস হল শতাব্দী এক্সপ্রেসের আরও সাশ্রয়ী মূল্যের এবং লাভজনক সংস্করণ। জন' শব্দটি সাধারণ মানুষকে বোঝায়। শতাব্দী এক্সপ্রেসে ভ্রমণ খরচ বেশি হওয়ায়, এটি যাত্রীদের শীতাতপ নিয়ন্ত্রিত চেয়ার কার, দ্বিতীয় শ্রেণীর আসন এবং অসংরক্ষিত ক্লাস প্রদান করে। যদিও এটির অগ্রাধিকার রাজধানী এক্সপ্রেস, শতাব্দী এক্সপ্রেস এবং দুরন্ত এক্সপ্রেসের মতো ট্রেনগুলির তুলনায় কম, তবে এটি ভারতীয় রেলওয়ের মেল, এক্সপ্রেস এবং সুপারফাস্ট এক্সপ্রেস ট্রেনগুলির চেয়ে বেশি অগ্রাধিকার ভোগ করে। এই ট্রেনের সর্বোচ্চ অনুমোদিত গতি হল ১৩০কিমি/ঘন্টা।
ইপ্পিয়াস
thumb| thumb| হিপ্পিয়াস বা মেটাফোন্টামের হিপ্পিয়াস একজন গ্রিস দার্শনিক এবং পিথাগোরাস-এর শিষ্য। ম্যাগণা গ্রাসিয়াতে 500 খ্রিস্টপূর্বাব্দে তার জন্ম। হিপ্পিয়াসকে সাধারণভাবে অমূলদ সংখ্যার জনক বলা হয়। তিনিই প্রথম আবিষ্কার করেন যে ২‌-এর বর্গমূল একটি অমূলদ সংখ্যা। অমূলদ সংখ্যা হলো সে সংখ্যা যেটিকে দুইটি পূর্ণসংখ্যার অণুপাত হিসাবে প্রকাশ করা যায় না।
হিপ্পিয়াসের এই আবিস্কারের আগে পিথাগোরিয়ানরা বিশ্বাস করতো, যে কোনো সংখ্যাকে দুইটি পূর্ণসংখ্যার অণুপাত হিসাবে প্রকাশ করা যায়। হিপ্পিয়াসের আবিস্কারের যৌক্তিক ভিত্তি স্বত্ত্বেও পিথাগোরিয়ানরা এটিকে ধর্মদ্রোহিতা মনে করে এবং তাকে মৃত্যুদন্ড দেয়। কথিত আছে যে, সমুদ্রে ভ্রমণের সময় এটি আবিষ্কার হয় এবং অন্য পিথাগোরিয়ানরা তাকে নৌকা থেকে ফেলে দেয় । কিন্তু পরে তারা বুঝতে পারে ।
শব্দ বিজ্ঞান ও অণুনাদ নিয়ে তার কিছু কাজের কথা জানা গেলেও তার বেশিরভাগ কাজই এখন আর পাওয়া যায় না।
সন্ধি
সন্ধির দ্বারা দুটি শব্দকে মিলিয়ে একটি নতুন শব্দ তৈরি করা হয়। যেমন — দেব শব্দটির অর্থ দেবতা এবং আলয় শব্দের অর্থ গৃহ। এই দুটি শব্দ মিলে তৈরি হয় দেবালয়, যার অর্থ দেবতার থাকার স্থান বা গৃহ।
ধারণা
সন্ধি শব্দটির বিশ্লেষিত রূপ সম + √ধি + ই, অর্থাৎ‍ সমদিকে ধাবিত হওয়া বা মিলিত হওয়া। বাংলা ব্যাকরণমতে, দুটি শব্দের মধ্যে প্রথম শব্দের শেষ ধ্বনি এবং দ্বিতীয় শব্দের প্রথম ধ্বনি যদি একইভাবে উচ্চারিত হয় বা তাদের উচ্চারণ প্রায় কাছাকাছি হয় তবে ধ্বনিদ্বয় পরস্পর সংযুক্ত হওয়া অর্থাৎ‍ শব্দ দুটি মিলিত হয়ে এক শব্দে পরিণত হলে সেখানে সন্ধি হয়। উদাহরণস্বরূপ, বিদ্যা + আলয় = বিদ্যালয়। এখানে বিদ্যা ও আলয় শব্দদ্বয় মিলিত হয়ে বিদ্যালয় শব্দটি গঠন করেছে।
উদ্দ্যেশ্য
সন্ধির উদ্দেশ্য হল:
প্রকারভেদ
সন্ধি প্রধানত দুই প্রকার।
স্বরসন্ধি
স্বরধ্বনির সাথে স্বরধ্বনির সন্ধি হলে স্বরসন্ধি হয়। যেমন, সিংহাসন = সিংহ + আসন (সিংহ = স্‌+ই+ং+হ্‌+অ ; আসন = আ+স্‌+অ+ন্‌+অ), বিদ্যালয় = বিদ্যা + আলয়, হিমালয় = হিম + আলয়।
১. অ/আ + অ/আ = আ
উদাহরণ: সিংহাসন = সিংহ + আসন (স্‌+ই+ং+হ্‌+অ + আ+স্‌+অ+ন্‌+অ = স্‌+ই+ং+হ্‌+আ+স্‌+অ+ন্‌+অ = সিংহাসন)
৩. উ/ঊ + উ/ঊ =ঊ
উদাহরণ: বধূৎসব = বধূ + উৎসব (ব্‌+অ+ধ্‌+ঊ + উ+ত্‌+স্‌+অ+ব্‌+অ = ব্‌+অ+ধ্‌+ঊ+ত্‌+স্‌+অ+ব্‌+অ = বধূৎসব)
৪. অ/আ + ই/ঈ = এ
উদাহরণ: মহেশ = মহা + ঈশ (ম্‌+অ+হ্‌+আ + ঈ+শ্‌+অ = ম্‌+অ+হ্‌+এ+শ্‌+অ = মহেশ)
৬. অ/আ + ঋ = অর্‌
উদাহরণ: সপ্তর্ষি = সপ্ত + ঋষি (স্‌+অ+প্‌+ত্‌+অ + ঋ+ষ্‌+ই = স্‌+অ+প্‌+ত্‌+অ+র্‌+ষ্‌+ই = সপ্তর্ষি)
৭.আ/আ + ঋত = আর্
উদাহরণ: ক্ষুধা + ঋত = ক্ষুধার্ত
৮. অ/আ + এ/ঐ = ঐ
উদাহরণ: জনৈক = জন + এক
৯. অ/আ + ও/ঔ = ঔ
উদাহরণ: পরমৌষধ = পরম + ঔষধ
বনৌষধি= বন+ ওষধি
১০. ই/ঈ + ই/ঈ ছাড়া অন্য স্বরবর্ণ = ্য‍
উদাহরণ: ন্যূন = নি + ঊন
১১. উ/ঊ + উ/ঊ ছাড়া অন্য স্বরবর্ণ = ্ব
উদাহরণ: অনু + অয় = অন্বয়
১২. ঋ + ঋ ছাড়া অন্য স্বরবর্ণ = ্র্
উদাহরণ: পিত্রিচ্ছা = পিতৃ + ইচ্ছা
১৩. এ + অন্য স্বরবর্ণ = অয়্‌
উদাহরণ: নয়ন = নে + অন
১৪. ঐ + অন্য স্বরবর্ণ = আয়্‌
উদাহরণ: গায়ক = গৈ + অক
১৫. ও + অন্য স্বরবর্ণ = অব্‌
উদাহরণ: গবেষণা = গো + এষণা
১৬. ঔ + ও/ঔ ছাড়া অন্য স্বরবর্ণ = আব্‌
উদাহরণ: নাবিক = নৌ + ইক
ব্যঞ্জনসন্ধি
স্বরে আর ব্যঞ্জনে অথবা ব্যঞ্জনে‬ ও ব্যঞ্জনে অথবা ব্যঞ্জনে ও স্বরে সন্ধি হলে ব্যঞ্জন সন্ধি হয়। যেমন, বিপজ্জনক = বিপদ + জনক (বিপদ = ব্‌+ই+প্‌+অ+দ্‌+অ; জনক = জ্‌+অ+ন্‌+অ+ক্‌+অ)। ব্যঞ্জনসন্ধি মূলত কথ্য রীতিতে সীমাবদ্ধ। প্রকৃত বাংলা ব্যঞ্জন সন্ধি মূলত সমীভবনের নিয়মে হয়ে থাকে।
১. বর্গের প্রথম বর্ণ (ক, চ, ট, ত/ৎ, প) + স্বরবর্ণ = বর্গের তৃতীয় বর্ণ (গ, জ, ড/ড়, দ, ব)
ষড়ঋতু = ষট্‌ + ঋতু
২. বর্গের প্রথম বর্ণ + বর্গের পঞ্চম বর্ণ = বর্গের প্রথম বর্ণ বদলে সেই বর্গেরই পঞ্চম বর্ণ হয়
মৃন্ময় = মৃৎ + ময়
৩. ত/দ + জ/ঝ = জ্জ/জ্ঝ
বিপজ্জনক = বিপদ্ + জনক
৬. ম + স্পর্শবর্ণ (ক-ম) = ম বদলে ং হয়, অথবা যেই বর্গের স্পর্শবর্ণ সেই বর্গেরই পঞ্চম বর্ণ হয়
সংগীত/সঙ্গীত = সম্‌ + গীত
৭. ম + অন্তঃস্থ বর্ণ (য, র, ল, ব)/ উষ্মবর্ণ (শ, ষ, স, হ) = ম বদলে ং হয়
বশংবদ = বশম্‌ + বদ
৮. স্বরবর্ণ + ছ = চ্ছ
পরিচ্ছেদ = পরি + ছেদ
৯. ত/দ + হ = দ্ধ
উদ্ধত = উৎ + হত
১০. ত-বর্গীয় বর্ণ (ত, থ, দ, ধ) + শ = চ্ছ
উচ্ছ্বাস = উৎ + শ্বাস
১১. শ/ষ + ত = ষ্ট
দৃষ্টি = দৃশ্‌ + তি
১২. শ/ষ + থ = ষ্ঠ
ষষ্ঠ = ষষ্ + থ
১. 'ক','খ','গ','ফ' পরে থাক‌লে অ,আ ধ্ব‌নির পরস্থিত বিসর্গ স্থ‌লে দন্ত‌্য শিশ ধ্ব‌নি 'স' হয়, অ,আ ব্য‌তীত অন্যধ্ব‌নির পর‌স্থিত বিসর্গ স্থ‌লে মূর্ধন্য শিশ 'ষ' হয়।
উদাহরণ: প‌রিস্কার= প‌রিঃ + কার, নিষ্কর= নিঃ + কর
৩. স্ত, স্থ, স্প প‌রে থাক‌লে বিসর্গ লোপ হয়
উদাহরণ: অন্তস্থ= অন্তঃ + স্থ, নিস্তব্ধ= নিঃ + স্তব্ধ
নিপাতনে সিদ্ধ সন্ধি
যেসব সন্ধিসমূহ স্বরসন্ধি বা ব্যঞ্জনসন্ধি বা বিসর্গসন্ধির নিয়মগুলো মেনে চলে না, তাদেরকে নিপাতনে সিদ্ধ সন্ধি বলে। তৎসম শব্দের সন্ধিতেই শুধু নিপাতনে সিদ্ধ সন্ধি হয়।
কুল + অটা = কুলটা, গো + অক্ষ = গবাক্ষ, প্র + ঊঢ়= প্রৌঢ়, মার্ত + অণ্ড = মার্তণ্ড, শুদ্ধ + ওদন = শুদ্ধোদন।
আ + চর্য = আশ্চর্য, গো + পদ = গোষ্পদ, বন + পতি = বনস্পতি, বৃহৎ + পতি = বৃহস্পতি, তৎ + কর = তস্কর, পর + পর = পরস্পর, মনস্ + ঈষা = মনীষা, ষট্ + দশ = ষোড়শ, এক + দশ = একাদশ, পতৎ + অঞ্জলি= পতঞ্জলি।
নিপাতনে সিদ্ধ তৎসম "বিসর্গসন্ধি"
অহঃ + অহ = অহরহ, অহঃ + নিশ = অহর্নিশ, আঃ + পদ = আস্পদ।
মিছবাহিয়া মাদ্রাসা
মিছবাহিয়া মাদ্রাসা (المدرسة المصباحية) মরক্কোয় অবস্থিত একটি প্রাচীন মাদ্রাসা।
অবস্থান
মাদ্রাসাটি মরক্কোর ফেজ শহরের পুরাতন মদিনা অঞ্চলের ফেস এল বালি এলাকায় অবস্থিত। মাদ্রাসাটি আল কারাউইইন বিশ্ববিদ্যালয়ের পাশেই অবস্থিত।
ইতিহাস
১৩৪৬ সালে মাদ্রাসাটি নির্মিত হয়। মেরিনিদ আমলে মাদ্রাসাটি নির্মাণ করা হয়েছে। মেরিনিদ সুলতান আবু আল-হাসানের পৃষ্ঠপোষকতায় মাদ্রাসাটি নির্মাণ করা হয়েছে। আবু আল-হাসান শহরের অন্যান্য মাদ্রাসাগুলিও নির্মাণ করেন।
মাদ্রাসাটির নাম ফকিহ আল-মেসবাহীর নাম অনুসারে নামকরণ করা হয়। যিনি মাদ্রাসায় প্রথম ফকীহ পড়তেন।
স্থাপত্য
মাদ্রাসাটির স্বতন্ত্র বিশিষ্ট হল নির্মাণ ও সজ্জায় সাদা মার্বেল ব্যবহৃত হয়েছে। সাদা মার্বেলগুলো আবু আল-হাসান আল-আন্দালুসের ( স্পেন ) আলমেরিয়া শহর থেকে আমদানি করেন। মার্বেল ব্যাপক ব্যবহারের কারণে মাদ্রাসার ডাক নাম ছিল আর-রাখাম মাদ্রাসা ( مدرسة الرخام) যার অর্থ "মার্বেলের স্কুল"।  উঠোনের চারপাশে কেন্দ্রীভূত মাদ্রাসা ভবনটি মূলত একটি নিচতলা এবং তিনটি উপরি তলা নিয়ে গঠিত। তবে উপরের তলটি ধ্বংস হয়ে গেছে। উঠোনের উত্তর দিকে একটি বিশাল দ্বৈত-খিলানযুক্ত বর্গকার প্রার্থনা কক্ষ রয়েছে। দ্বি-খিলানযুক্ত প্রবেশদ্বারটি মেরিনিড স্থাপত্যের অনন্য বৈশিষ্ট্য এবং এটি চারপাশে একটি কাঠামোতে আরবি নাসখ লিপি সহ খোদাই করা স্টুকো দিয়ে সমৃদ্ধভাবে সজ্জিত। প্রার্থনা কক্ষে মিহরাব নেই । মাদ্রাসায় বিভিন্ন তলা মিলে ১১৭ টি কক্ষ রয়েছে যেখানে সারা দেশ থেকে আগত প্রায় ১৪০ জন শিক্ষার্থী থাকতে পারে।
সংরক্ষণের অবস্থা
অবহেলা ও দুর্বল পুনর্নির্মাণের প্রচেষ্টার কারণে মাদ্রাসা মারাত্মকভাবে ক্ষতিগ্রস্ত হয়েছে এবং সময়ের সাথে সাথে এর উপাদানগুলি ধসে পড়েছে। প্রার্থনা কক্ষের গম্বুজ, ওযুর ঘরের ছাদ এবং অন্যান্য কয়েকটি কক্ষ ধ্বংস হয়ে গিয়েছে এবং মূর্তিযুক্ত মার্বেলগুলিরও ক্ষতি হয়েছে। তারপরও এটি এখনও মেরিনিড স্থাপত্যের মূল্যবান নিদর্শন এবং ফুল এবং জ্যামিতিক সজ্জাগুলির মূল গঠনগুলো পূর্বের আকৃতি ধরে রেখেছে। ১৯৯০ এর দশকের শুরুর দিকে পুনর্নির্মাণের কাজ শুরু হয়। নগরীর অন্যান্য মাদ্রাসাগুলি এবং ঐতিহাসিক স্মৃতিস্তম্ভগুলির বৃহত্তর পুনরুদ্ধার কর্মসূচির আওতায় শেষ পর্যন্ত এই পুনর্নির্মাণ ২০১৭ সালে শেষ হয়েছে।
আনোয়ার হোসেন মনির
একই নামের অন্যান্য ব্যক্তিবর্গের জন্য দেখুন আনোয়ার হোসেন।
আনোয়ার হোসেন মনির (জন্ম: ৩১ ডিসেম্বর, ১৯৮১) মুন্সীগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বিমান বাংলাদেশ এয়ারলাইন্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন ‘মনির’ ডাকনামে পরিচিত আনোয়ার হোসেন। লিকলিকে গড়নের আনোয়ার ২০০৩ সালে ৩টি টেস্ট ও একটিমাত্র ওডিআই খেলার সুযোগ পান।
খেলোয়াড়ী জীবন
অভিজ্ঞতাবিহীন অবস্থায় মিডিয়াম পেস বোলিংয়ে পারদর্শী আনোয়ার ২০০৩ সালের মাঝামাঝি সময়ে অস্ট্রেলিয়া সফরে টেস্ট দলের সদস্যরূপে প্রতিনিধিত্ব করেন। সিরিজের দ্বিতীয় টেস্টে ৩০তম খেলোয়াড়রূপে টেস্ট ক্যাপ পরিধান করেন। ২৫ জুলাই, ২০০৩ তারিখে কেয়ার্নসে স্বাগতিক অস্ট্রেলিয়ার বিপক্ষে তার টেস্ট অভিষেক হয়। কিন্তু কোন উইকেট লাভ করতে পারেননি।
এরপর পাকিস্তান সফরে গেলেও তেমন সফলতা পাননি তিনি। অক্টোবর, ২০০৩ সালে ইংল্যান্ড সফরে প্রথম খেলায় বোর্ড সভাপতি একাদশের বিপক্ষে বোলিং আক্রমণে নেতৃত্ব দেন। খেলায় তিন উইকেট পান। তন্মধ্যে, তার বলে মাইকেল ভনের ক্যাচ ধরেন একই নামের আরেক আনোয়ার হোসেন। ২০০৫ সালের বসন্তে ইংল্যান্ড সফরে যাবার জন্য জাতীয় দলের সদস্য হন। প্রস্তুতিমূলক খেলায় নর্দান্টসের বিপক্ষে মুশফিকুর রহিমের অপরাজিত ১১৫* ও মোহাম্মদ রফিকের ৫৪ রান এবং তার ৪/১১৩ বোলিং পরিসংখ্যানে খেলাটি ড্রয়ে পরিণত হয়। কিন্তু, ২০ ওভারের বোলিং পরিসংখ্যানে তিনি প্রায় ছয় রান দিয়ে বসেন। তাস্বত্ত্বেও টেস্ট সিরিজে অংশ নেয়ার জন্য আমন্ত্রিত হন তিনি। ৩ জুন, ২০০৫ তারিখে চেস্টার-লি-স্ট্রিটে ইংল্যান্ডের বিপক্ষে সিরিজের দ্বিতীয় ও সর্বশেষ টেস্টে অংশ নেন।
৯ অক্টোবর, ২০০২ তারিখে একমাত্র ওডিআইয়ে অংশ নেন। কিম্বার্লিতে স্বাগতিক দক্ষিণ আফ্রিকার বিপক্ষে তার একদিনের আন্তর্জাতিকে অভিষেক হয়। নিচের সারির ব্যাটসম্যান হিসেবে ১ বল মোকাবেলা করে শূন্য রানে অপরাজিত থাকেন। এছাড়াও বল হাতে আট ওভারে ৪৫ রান দিলেও কোন উইকেট পাননি।
স্বল্পকালীন টেস্ট খেলোয়াড়ী জীবনে বোলার হিসেবে অগৌরবজনক রেকর্ডের সাথে নিজেকে জড়িয়ে ফেলেন। ৩৪৮ বল ডেলিভারি করে সর্বাধিক ৩০৭ রান দেন ও কোন উইকেট লাভে সক্ষমতা দেখাননি।
শেখ ফজলল করিম
শেখ ফজলল করিম (৯ এপ্রিল ১৮৮২/বাংলা ৩০শে চৈত্র ১২৮৯ - ২৮ সেপ্টেম্বর, ১৯৩৬) ছিলেন একজন ব্রিটিশ-ভারতীয় বাঙালি সাহিত্যিক। তাঁর লেখা কবিতার কয়েকটি পঙ্ক্তি:
শৈশব
শেখ ফজলল করিম ১২৮৯ বঙ্গাব্দের (১৮৮২ সাল) ৩০ই চৈত্র বর্তমান লালমনিরহাট জেলার কালীগঞ্জ উপজেলার কাকিনা ইউনিয়নের কাকিনা গ্রামে জন্ম গ্রহণ করেন। তাঁর পিতা নাম আমিরউল্লাহ সরদার এবং মাতার নাম কোকিলা বিবি। পাঁচ ভাই ও তিন বোনের মধ্যে ফজলল করিম ছিলেন দ্বিতীয়। তার পারিবারিক ডাক নাম ছিল মোনা।
ছোটবেলা থেকেই কবির লেখা-পড়ার প্রতি প্রচন্ড আগ্রহ ছিল, এমনি কি তার যখন তিন-চার বছর তখন তিনি বাড়ী থেকে পালিয়ে স্কুলে চলে যেতেন। তিনি পাঁচ বছর বয়সে কাকিনা স্কুলে ভর্তি হন। প্রায় প্রতি বছরেই বার্ষিক পরীক্ষায় ভাল ফলাফলের জন্য তিনি পুরস্কৃত হতেন। ফজলল করিম মাত্র ১২ বছর বয়সে তার প্রথম কবিতার বই সরল পদ্য বিকাশ হাতে লিখে প্রকাশ করেন। ষষ্ঠ শ্রেণীতে তাকে রংপুর জেলা স্কুলে ভর্তি করা হলে তিনি তা ছেড়ে কাকিনা স্কুলে ফিরে আসেন। সেখান থেকেই ১৮৯৯ সালে মাইনর পরীক্ষায় দ্বিতীয় বিভাগে পাস করেন। এরপর তাকে আবারও রংপুর জেলা স্কুলে দেওয়া হলে স্কুলের বাধাধরা পড়াশোনায় মন বসাতে না পেরে তিনি সেখান থেকে আবারও ফিরে আসেন এবং জ্ঞানার্জনে উৎসাহী হয়ে প্রচুর বই পড়তে থাকেন। মাত্র ১৩ বছর বয়সে বসিরন নেসা খাতুনের সাথে ফজলল করিমের বিয়ে হয়। এরপর অনেক কারণে তার স্কুল জীবনের ইতি ঘটে।
সাহিত্য চর্চা
কবির প্রথম বই সরল পদ্য বিকাশ তার ১২ বছর বয়সেই হাতে লিখে প্রকাশিত হয়েছিল। রংপুর জেলা স্কুলে পড়ালেখায় মন বসাতে না পেরে তখন তিনি প্রচুর এবং বিভিন্ন রকমের বই পড়তে শুরু করেন। পড়াশোনা ছাড়ার পর পড়াশোনা, জ্ঞান চর্চা, সংবাদপত্র পাঠে তিনি অনেক সময় ব্যয় করতেন। এ সময় আধ্যাতিক ও সাহিত্যচিন্তা তাকে গভীরভাবে দোলা দিতে থাকে। সাহিত্য চর্চার সুবিধার্থে তিনি নানা পত্রপত্রিকা, পুস্তক সংগ্রহ করতেন। সে সমস্ত সংগ্রহ নিয়ে তিন ১৮৯৬ সালে নিজ বাড়িতেই করিম আহামদিয়া লাইব্রেরী নামে একটি ব্যক্তিগত পাঠাগার তৈরি করেন। এভাবে সাহিত্য চর্চা করতে গিয়ে তিনি অনেক ঠাট্টা উপহাসের শিকার হন কিন্তু প্রচন্ড ইচ্ছাশক্তির কারণে দূর্বার গতিতে চলতে থাকে তার সাহিত্য চর্চা।
কর্মজীবন
সাহিত্যের প্রতি তাঁর প্রবল আগ্রহের কারণে কর্মজীবন ফজলল করিমকে তেমন ভাবে আকর্ষণ করতে পারে নি। ছোটবেলাতেই হোমিওপ্যাথিক চিকিৎসা আয়ত্ত করেছিলেন যা তিনি কাজে লাগাতেন গ্রামের দরিদ্র মানুষের সেবায়। তিনি বাড়িতে বসেই দরিদ্র মানুষের চিকিৎসা করতেন। সাহিত্য সৃষ্টি, প্রকাশনা ও সাধনার প্রতি ফজলল করিমের প্রচন্ড ইচ্ছা এবং আগ্রহ থেকে তিনি নিজ বাড়ীতে আর পীরের নামানুসারেসাহাবিয়া প্রিন্টিং ওয়ার্কস নামে একটি ছাপাখানা প্রতিষ্ঠা করেন।
সাহিত্যকর্ম
শেখ ফজলল করিমের পরিচিত মূলত কবি হিসেবে হলেও তার জীবনী ও প্রকাশনা অনুসন্ধান করলে দেখা যায় তিনি কবিতা বা কাব্য ছাড়াও বহু প্রবন্ধ, নাট্যকাব্য, জীবনগ্রন্থ, ইতিহাস, গবেষণামূলক নিবন্ধ, সমাজ গঠনমূলক ও তত্ত্বকথা গল্প, শিশুতোষ সাহিত্য, নীতি কথা চরিত গ্রন্থ এবং অন্যান্য সমালোচনামূলক রচনা লিখেছেন। পুঁথি সম্পাদনার ক্ষেত্রেও তার পরিচিত পাওয়া যায়। তার প্রকাশিত অপ্রকাশিত প্রায় ৫৫টি গ্রন্থ রয়েছে।
ফজলল করিম রচিত কাব্যগ্রন্থের মধ্যে তৃষ্ণা (১৯০০), পরিত্রাণ কাব্য (১৯০৪), ভগ্নবীণা বা ইসলাম চিত্র (১৯০৪), ভুক্তি পুষ্পাঞ্জলি (১৯১১) অন্যতম। অন্যান্যের মধ্যে উপন্যাস লাইলী-মজনু, শিশুতোষ সাহিত্য হারুন-আর-রশিদের গল্প, নীতিকথা চিন্তার চাষ, ধর্মবিষয়ক পথ ও পাথেয় প্রভৃতি অন্যতম।
এছাড়া প্রচারক, নবনূর, কোহিনূর, বাসনা, মিহির ও সুধাকর, ভারতবর্ষ, সওগাত, বঙ্গীয় মুসলমান সাহিত্য পত্রিকা, আরতি, কম্পতারু শিশু সাথী, মোসলেম ভারত মাসিক মোহাম্মদী, বসুমতী ইত্যাদি পত্রপত্রিকায় শেখ ফজললকরিমের অসংখ্য কবিতা, প্রবন্ধ, নিবন্ধ, উপন্যাস, অনুবাদ প্রকাশিত হয়। সমকালীন মুসলিম কবি-সাহিত্যিকদের মধ্যে তার অবস্থান ছিল প্রথম সারিতে।
গদ্য ও পদ্য উভয় শাখায় তার সমুজ্জল উপস্থিতি। ভাবের গভীরতাকে সরলভাবে উপস্থাপন করা ফযলল করিমের লেখনীর অন্যতম বৈশিষ্ট্য। তিনি হিন্দু-মুসলমানের সাম্প্রদায়িক সম্প্রীতির পক্ষে কাজ করে গেছেন।
শেখ ফজলল করিম রচিত উল্লেখযোগ্য পদ্য
পুরস্কার
জীবনকালেই তিনি বহু পুরস্কারে পুরস্কৃত হয়েছেন। বাসনা সম্পাদনার সময় রোমিও-জুলিয়েট সম্পর্কিত তার একটি কবিতা পাঠ করে তৎকালীন হিন্দু সাহিত্যিকেরা তাকে বাংলার শেক্সপিয়ার আখ্যা দেন। পথ ও পাথেয় গ্রন্থের জন্য তিনি রৌপ্যপদক লাভ করেন। ১৩২৩ বঙ্গাব্দে নদীয়া সাহিত্য সভা তাকে সাহিত্যবিশারদ উপাধিতে ভূষিত করেন। চিন্তার চাষ গ্রন্থের জন্য তিনি নীতিভূষণ, কাশ্মীর শ্রীভারত ধর্ম মহামন্ডল তাকে রৌপ্যপদকে ভূষিত করে। এ ছাড়া তৎকালীন বাংলার বিভিন্ন প্রতিষ্ঠান তাকে কাব্য ভূষণ, সাহিত্যরণ, বিদ্যাবিনোদ, কাব্যরত্নাকর, ইত্যাদি উপাধিত ও সম্মানে ভূষিত করে।
১৭৫৮
১৭৫৮ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
1751 – 1800
পরিমাপের ইতিহাস
ওজন ও পরিমাপ ব্যবস্থার প্রাচীনতম নথিবদ্ধ নিদর্শনের উৎপত্তি খ্রিস্টপূর্ব ৩য় বা ৪র্থ শতাব্দিতে। এমনকি সবচেয়ে আদিম সভ্যতাগুলোতেও কৃষি, নির্মাণ এবং বাণিজ্যের নিমিত্তে পরিমাপ ব্যবস্থার প্রয়োজন ছিল। শুরুর দিকের আদর্শ এককসমূহ কেবলমাত্র একটি সম্প্রদায় বা ক্ষুদ্র কোন এলাকাজুড়ে প্রচলিত ছিল; প্রতিটি অঞ্চলই দৈর্ঘ্য, ক্ষেত্রফল, আয়তন এবং ভর পরিমাপের জন্য নিজস্ব মাপকাঠি তৈরি করে নিয়েছিল। প্রায়শই এসব একক নির্দিষ্ট কোন একটি ক্ষেত্রের সাথে নিবিড়ভাবে সংশ্লিষ্ট ছিল, যেমন– শুষ্ক শস্যের আয়তনের পরিমাপ আর তরল পদার্থের আয়তনের পরিমাপের মধ্যে কোন সম্পর্ক ছিল না, আবার এদের কোনটার সাথেই কাপড় বা জমির দৈর্ঘ্য মাপার জন্য ব্যবহৃত এককের কোন সংশ্লিষ্টতা ছিল না। উৎপাদন প্রযুক্তির উন্নয়নের সাথে সাথে এবং আন্তঃ সম্প্রদায় ও ক্রমান্বয়ে বৈশ্বিক বাণিজ্যের ক্রমবর্ধমান গুরুত্ব বিবেচনা করে ওজন ও পরিমাপের প্রমিত পদ্ধতি প্রচলন গুরুত্বপূর্ণ হয়ে ওঠে। অষ্টাদশ শতক থেকে শুরু করে আধুনিকায়িত, সরল ও সুষম ওজন ও পরিমাপ ব্যবস্থার বিকাশ ঘটতে শুরু করে, যেখানে পরিমাপবিজ্ঞানের মাধ্যমে মৌলিক এককসমূহকে আরও নির্ভুল পদ্ধতিতে সংজ্ঞায়িত করা হয়। বিদ্যুতের আবিষ্কার এবং প্রয়োগ আন্তর্জাতিকভাবে ব্যবহারযোগ্য প্রমিত এককের প্রচলনকে উদ্বুদ্ধ করে।থাম্ব|250x250পিক্সেল|[[ইতালি|ইতালির তুরিন এর মিশরীয় যাদুঘর এ রক্ষিত কিউবিট দণ্ড]]
তথ্যের সূত্র
ইতিহাসের পরিক্রমায় ওজন ও পরিমাপ ব্যবস্থা বিভিন্ন রূপ ধারণ করেছে, পণ্য বিনিময় প্রথার সরল ঘরোয়া রূপ থেকে রাষ্ট্রীয় এবং আন্তঃরাষ্ট্রীয় ব্যবস্থাসমূহ যার মধ্যে নানাবিধ পরিমাপ অন্তর্ভুক্ত ছিল। প্রাচীনতম সমাজব্যবস্থায় ওজন ও পরিমাপ পদ্ধতির কিছুটা হলেও আভাস পাওয়া যায় প্রত্নতাত্ত্বিক নিদর্শনসমূহ থেকে, যেগুলো অধিকাংশ ক্ষেত্রেই যাদুঘরে সংরক্ষিত থাকে। সমসাময়িক লেখকবর্গের বর্ণনায় সেই সময়ের দালানকোঠার মাত্রার তুলনাও তথ্যের একটি সূত্র। এর একটি চমৎকার উদাহরণ হচ্ছে প্লুটার্ক এর দেওয়া গ্রীক পার্থেনন এর মাত্রাসমূহের তুলনামূলক বর্ণনা, যেখান থেকে বেশ নির্ভুলভাবেই অ্যাটিক ফুট (প্রাচীন গ্রিসে ব্যবহৃত দৈর্ঘ্যের একটি একক) এর আকার সম্বন্ধে ধারণা পাওয়া যায়। নিদর্শন ও নথির সংখ্যার তুলনামূলক পার্থক্যের কারণে, বৃহদাকার ও উন্নত সমাজব্যবস্থাসমূহের রাষ্ট্র-অনুমোদিত পরিমাপ পদ্ধতি সম্পর্কে আমাদের জ্ঞান, ক্ষুদ্রতর সমাজ বা আনুষ্ঠানিক পরিমাপ ব্যবস্থার সাথে একই সময়ে চালু থাকা অনানুষ্ঠানিক পরিমাপ পদ্ধতিগুলো সম্পর্কে জ্ঞানের তুলনায় বেশি। কিছু কিছু ক্ষেত্রে, আমাদের কাছে কেবল সম্ভাব্য কিছু তত্ত্ব রয়েছে, এবং কখনো কখনো প্রাপ্ত তথ্য-প্রমাণের প্রেক্ষিতে আমাদেরকে উপযুক্ত ব্যাখ্যা দাঁড় করাতে হয়।
সম্ভাব্য সকল উৎস থেকে প্রাপ্ত প্রমাণাদি নিরীক্ষা করে এবং প্রাসঙ্গিক তথ্যাবলির মধ্যে সম্পর্ক নির্ণয় করে, আমরা এককসমূহের উৎপত্তি ও বিকাশ সম্বন্ধে কিছু ধারণা লাভ করতে পারি। আমরা জানতে পারি যে, সেগুলো সময়ের সাথে সাথে কম-বেশি ধারাবাহিকভাবে ও নানাবিধ প্রভাবক উপাদানের কারণে ক্রমশই জটিলভাবে পরিবর্তিত হয়েছে। বৃহৎ সমাজের পরিমাপ ব্যবস্থাগুলোকে ঐতিহাসিক ব্যবস্থার মধ্যে দলভুক্ত করা যেতে পারে যেগুলো সময়ের সাথে মোটামুটি অপরিবর্তিত রয়েছে, যেমন – ব্যাবিলনীয় পদ্ধতি, মিশরীয় পদ্ধতি, টলেমির যুগের ফিলেটেরীয় পদ্ধতি, গ্রীসের অলিম্পিক পদ্ধতি, রোমান পদ্ধতি, ব্রিটিশ পদ্ধতি, এবং মেট্রিক পদ্ধতি।
প্রাচীনতম জানা পরিমাপ ব্যবস্থা
প্রাচীনতম জানা সুষম ওজন ও পরিমাপ পদ্ধতির সূচনা ঘটে খ্রিস্টপূর্ব ৪র্থ থেকে ৩য় শতকের দিকে, প্রাচীন মিশর, মেসোপটেমিয়া ও সিন্ধু উপত্যকা, এবং সম্ভবত ইলাম (ইরানে অবস্থিত) এর অধিবাসীদের মাধ্যমে।
আদি ব্যাবিলনীয়, মিশরীয় এবং হিব্রু বাইবেল থেকে ইঙ্গিত পাওয়া যায় যে, দৈর্ঘ্য প্রথমে বাহু, হাত বা আঙ্গুল দিয়ে মাপা হত এবং সময় মাপা হত সূর্য, চন্দ্র এবং অন্যান্য স্বর্গীয় বস্তুর পর্যায়কালের মাধ্যমে। লাউ, মাটি বা ধাতুর তৈরি পাত্রের ধারণক্ষমতা মাপার দরকার হলে সেগুলো শস্যের বীজ দিয়ে পূর্ণ করে গণনা করা হত এবং এভাবে আয়তন মাপা হত। ওজন মাপার পদ্ধতি আবিষ্কৃত হবার পর শস্য ও পাথরের ওজনকে আদর্শ বলে গণ্য করা হত। যেমন- ক্যারেট, যা এখনো রত্ন পরিমাপের একক হিসেবে ব্যবহৃত হয়, তার উদ্ভব হয়েছিল ক্যারবের বীজ থেকে।
দৈর্ঘ্যের এককসমূহ
খ্রিস্টপূর্ব ৩য় শতাব্দিতে মিশরীয় কিউবিট, উপরে উল্লিখিত সিন্ধু উপত্যকার দৈর্ঘ্যের একক, এবং মেসোপটেমীয় কিউবিট ব্যবহার করা হত, যা আমাদের জানামতে প্রাচীন মানবগোষ্ঠী কর্তৃক ব্যবহৃত দৈর্ঘ্য পরিমাপের সর্বপ্রাচীন একক। প্রাচীন ভারতে দৈর্ঘ্যের এককের মধ্যে ছিল ধনু, ক্রোশ এবং যোজন।
সাধারণ কিউবিটের দৈর্ঘ্য ছিল বাহুর কনুই থেকে মধ্যাঙ্গুলির অগ্রভাগ পর্যন্ত। এটা আরও বিভক্ত ছিল বিঘত বা কনিষ্ঠাঙ্গুলি থেকে বৃদ্ধাঙ্গুলির মধ্যবর্তী দূরত্ব (অর্ধেক কিউবিট), হাতের তালু বা প্রস্থ (এক-ষষ্ঠমাংশ), মধ্যাঙ্গুলির প্রস্থ (এক-চতুর্বিংশতিতম বা চব্বিশ ভাগের এক ভাগ) হিসেবে। রয়্যাল কিউবিট, একটি আদর্শ কিউবিট যা একটি অতিরিক্ত করতল দ্বারা বর্ধিত – এজন্য লম্বায় ৭ তালু বা ২৮ আঙ্গুল দীর্ঘ – দালান ও সমাধি নির্মাণ, এবং জরিপের কাজে প্রাচীন মিশরে ব্যবহার করা হত। বেশ জটিল রূপান্তরের মাধ্যমে এই এককগুলো হতে ইঞ্চি, ফুট এবং গজ এককের জন্ম হয়, যার ব্যখ্যা এখনো পুরোপুরি বোধগম্য নয়। কারো কারো বিশ্বাস এগুলো ত্রিমাত্রিক (ঘনকাকৃতি) পরিমাপ থেকে উদ্ভূত, আবার কারো বিশ্বাস এগুলো কিউবিট এর কোন সরল অনুপাত বা গুণিতক। যেটাই হোক, গ্রীক ও রোমানরা মিশরীয়দের কাছ থেকে ফুট এককটি গ্রহণ করে। রোমান ফুট (~২৯৬ মিলিমিটার) ১২ unciae (ইঞ্চি) (~২৪.৭ মি.মি.) এবং ১৬ আঙ্গুল (~১৮.৫ মি.মি.) – এ বিভক্ত করা হত। রোমানরা মিলে পাসুস (১০০০ ধাপ) বা দ্বিগুণ ধাপ, যেখানে প্রতি ধাপ পাঁচ রোমান ফিটের সমান (~১৪৮০ মি.মি.)। ইংল্যান্ড দখল হয়ে যাবার পর সেখানে রোমান মাইল একক চালু হয়, যা ৫০০০ ফুট লম্বা (১৪৮০ মিটার)। রাণী প্রথম এলিজাবেথ (রাজত্বকাল ১৫৫৮ থেকে ১৬০৩) মাইলের দৈর্ঘ্য ৫২৮০ ফুটে (~১৬০৯ মিটার) বা ৮ ফার্লং এ পরিবর্তন করেন, প্রতি ফার্লং ছিল ৪০ রড একক (~২০১ মিটার), প্রতি রডের দৈর্ঘ্য ছিল ৫.৫ গজ (~৫.০৩ মিটার)।
দৈর্ঘ্যের একক হিসেবে গজ (০.৯১৪৪ মি.) এর প্রবর্তন ঘটে আরও পরে, তবে এর উৎপত্তি কীভাবে তা নিশ্চিত নয়। কারো কারো বিশ্বাস এর উৎপত্তি ডাবল কিউবিট থেকে, অন্যদের ধারণা এটা ত্রিমাত্রিক পরিমাপ থেকে এসেছে। উৎপত্তি যেভাবেই হোক, প্রাথমিকভাবে গজকে দ্বিমিক পদ্ধতিতে ২, ৪, ৮ এবং ১৬ ভাগে বিভক্ত করে আধা-গজ, বিঘত, আঙ্গুল এবং গিরা বলা হত। কোন ব্যক্তির কোমরের বেড় বা পরিধি অথবা রাজা প্রথম হেনরি’র (রাজত্বকাল ১১০০–১১৩৫) নাকের ডগা থেকে বৃদ্ধাঙ্গুলের শেষ প্রান্ত পর্যন্ত দূরত্বের সাথে গজ এর সংযোগ স্থাপন সম্ভবত প্রমিতকরণের একটি প্রচেষ্টা ছিল, কেননা ইংল্যান্ডে বেশ কয়েকটা গজ এর প্রচলন ছিল। রড, পোল এবং পার্চ ও দৈর্ঘ্যের একক হিসেবে ব্যবহৃত হত। নিচের ছকে এককগুলোর সমতুল্যতা দেখানো হয়েছে।
ভরের এককসমূহ
ভরের সর্বপ্রাচীন একক ছিল গ্রেইন (শস্যদানা; grain) এবং ঔষধ প্রস্তুতি (apothecary), অ্যাভোয়ারদুপোয়া (avoirdupois), টাওয়ার, এবং ট্রয় পরিমাপ ব্যবস্থায় ব্যবহৃত ক্ষুদ্রতম একক ছিল এটি। গম বা যবের দানাকে একক হিসেবে ধরে স্বর্ণ বা রৌপ্যের মত মূল্যবান ধাতুসমূহকে ওজন করা হত। বৃহত্তর এককসমূহ সংরক্ষণের জন্য প্রস্তরকে মানদণ্ড হিসেবে ধরা হত, যা ভরের একক এবং আর্থিক মুদ্রা– উভয় কাজেই ব্যবহার করা হত। প্রাচীন সভ্যতাগুলোতে ব্যবহৃত মিনা (mina unit) একক থেকে উৎপত্তি হয় পাউন্ড (pound) এককের। মিনা থেকে ক্ষুদ্রতর একটি একক হচ্ছে শেকেল (shekel) এবং বৃহত্তর একক হচ্ছে ট্যালেন্ট (talent)। এককগুলোর মান অবশ্য একেক স্থানে একেক রকম ছিল। ব্যাবিলনীয় এবং সুমেরীয়দের ব্যবহৃত ব্যবস্থায় ৬০ শেকেল ছিল ১ মিনার সমান এবং ৬০ মিনা ছিল ১ ট্যালেন্ট এর সমান। রোমান ট্যালেন্ট ছিল ১০০ লিব্রা (পাউন্ড) এর সমান এবং মিনা থেকে ক্ষুদ্রতর মানের। রোমান পাউন্ডের মত ইংল্যান্ড ও আমেরিকায় আর্থিক লেনদেনের জন্য ব্যবহৃত ট্রয় পাউন্ড (~৩৭৩.২ গ্রাম) আবার ১২ আউন্সে বিভক্ত ছিল, কিন্তু রোমান উন্‌সিয়া (আউন্স) ছিল ক্ষুদ্রতর। রত্নপাথরের পরিমাপের জন্য ব্যবহৃত একটি একক হচ্ছে ক্যারেট (carat), যার উৎপত্তি ক্যারব বীজ থেকে এবং পরবর্তীকালে ১ আউন্সের ১/১৪৪ অংশ হিসেবে ও পরে ০.২ গ্রামের সমান হিসেবে নির্ধারণ করা হয়।
বাণিজ্য পণ্যসমূহ শুরুতে সংখ্যা বা আয়তন হিসেবে লেনদেন করা হত। যখন মালামাল ওজন করার প্রথা চালু হল, তখন শস্যদানা অথবা পানির আয়তনের ওপর ভিত্তি করে ভরের একক নির্ধারণ করা হয়েছিল। শুষ্ক ও তরল পণ্য পরিমাপের জন্য এখনও পর্যন্ত একই নামের ও বিভিন্ন মাত্রার যেসব একক ব্যবহার করা হয়ে থাকে, তাদের উদ্ভব হয়েছিল খুব সম্ভবত বিনিময়কৃত পণ্যসমূহ থেকে। যেমন – বাণিজ্যিক পণ্যের পরিমাপে ব্যবহৃত বৃহৎ একক অ্যাভোয়ারদুপোয়া পাউন্ড এর ভিত্তি ছিল খুব সম্ভবত পানির আয়তন, যার আয়তনিক ঘনত্ব (bulk density) শস্যদানার তুলনায় বেশি।
বড় ওজনের পরিমাপের জন্য ব্রিটেনে স্টোন, কোয়ার্টার, হান্ড্রেডওয়েইট এবং টন একক ব্যবহৃত হত। বর্তমানে প্রচলিত ব্যবস্থায় কেবল স্টোন এককটি মানুষের দৈহিক ওজন পরিমাপে ব্যবহার করা হয়ে থাকে। বর্তমানে ব্যবহৃৎ স্টোন একক ১৪ পাউন্ড (~৬.৩৫ কিলোগ্রাম) এর সমান, কিন্তু আগেকার একক ছিল ১৬ পাউন্ডের (~৭.২৫ কি.গ্রা.) সমান। অন্যান্য এককগুলো ছিল যথাক্রমে স্টোনের ২, ৪, এবং ১৬০ গুণিতক, অথবা পাউন্ডের ২৮, ১১২, এবং ২২৪০ গুণিতক (~১২.৭ কি.গ্রা., ৫০.৮ কি.গ্রা., ১০৬ কি.গ্রা.) এর সমান। হান্ড্রেডওয়েইট প্রায় ২ ট্যালেন্ট এর সমান ছিল। ২২৪০ পাউন্ডের সমান ওজনকে বলা হয় “দীর্ঘ টন” (long ton) এবং ২০০০ পাউন্ডের সমান (~৯০৭ কি.গ্রা.) টনকে বলা হয় “ক্ষুদ্র টন” (short ton)। ১ টন (tonne, t) হচ্ছে ১০০০ কিলোগ্রামের সমান।
সময় এবং কোণের এককসমূহ
বৃত্তকে ৩৬০ ডিগ্রিতে বিভক্ত করা এবং দিনকে ঘণ্টা, মিনিট এবং সেকেন্ডে ভাগ করার রীতি সেই প্রাচীন ব্যাবিলনীয়দের আমলেই দেখা যায়, যারা ষষ্ঠিক (sexagesimal) সংখ্যা পদ্ধতি ব্যবহার করতো। ৩৬০ ডিগ্রির ব্যবহার ৩৬০ দিনবিশিষ্ট বর্ষের সাথে সম্পর্কিত হতে পারে। অন্য অনেক পরিমাপ ব্যবস্থা দিনঅকে ভিন্ন ভিন্ন ভাবে ভাগ করতো – ঘণ্টা গণনা, দশমিক সময় ইত্যাদি। অন্যান্য পঞ্জিকাও বছরকে ভিন্নভাবে ভাগ করতো।
মেট্রিক পদ্ধতির অগ্রদূতগণ
মেট্রিক পদ্ধতির অবিচ্ছেদ্য অংশ হচ্ছে দশমিক সংখ্যা, যেখানে একটিমাত্র ভিত্তি একক থাকে ও এই দশমিক ভিত্তি থেকেই সকল গুণিতক গঠিত হয় যেখানে অংকগুলো একই থাকে। এর ফলে গণনা সহজ হয়ে যায়। যদিও গাণিতিক গণনার কাজে ভারতীয়রা দশমিক সংখ্যা ব্যবহার করতো, সায়মন স্টেভিন নামক এক ব্যক্তিই সর্বপ্রথম ১৫৮৫ খ্রিস্টাব্দে তার দে থিন্ডে (De Thiende; দশম) পুস্তিকায় সাধারণ গণনার কাজে দশমিক পদ্ধতি ব্যবহারের পক্ষে সুপারিশ করেন। তিনি আরও ঘোষণা করেন যে, মুদ্রা ও পরিমাপ ব্যবস্থায় দশমিক পদ্ধতির ব্যবহার সময়ের ব্যপার মাত্র। দশমিক ভগ্নাংশের জন্য তার ব্যবহৃত চিহ্নলিপি বেশ বেখাপ্পা ধরনের হলেও দশমিক বিন্দু’র প্রচলন করা হলে সেই সমস্যার নিরসন ঘটে, যার কৃতিত্ব দেওয়া হয়ে থাকে বার্তোলোমিউস পিটিস্কুসকে (Bartholomeus Pitiscus), যিনি তার ত্রিকোণমিতিক ছকে এই চিহ্নলিপি ব্যবহার করতেন।.
১৬৭০ সালে, গ্যাব্রিয়েল মুতোঁ (Gabriel Mouton) একটি প্রস্তাবনা প্রকাশ করেন যা উইলকিন্স এর প্রস্তাবনার মতই ছিল, তবে তার দৈর্ঘ্যের ভিত্তি একক ছিল ভৌগোলিক অক্ষাংশের আর্ক মিনিট (minute of arc) এর ১/১০০০ অংশ (প্রায় ১.৮৫২ মিটার)। তিনি এই এককের নাম প্রস্তাব করেন ভার্গা (virga)। প্রতিটি এককের আলাদা আলাদা নামের বদলে তিনি এস.আই. পদ্ধতির মতই এককের আগে উপসর্গ যুক্ত করে কতগুলো নাম প্রস্তাব করেন।
১৭৯০ সালে, টমাস জেফারসন যুক্তরাষ্ট্রের কংগ্রেসে একটি প্রতিবেদন পেশ করেন যেখানে তিনি মুদ্রাব্যবস্থা এবং ওজন ও পরিমাপ পদ্ধতি হিসেবে দশমিক পদ্ধতি প্রচলনের প্রস্তাব করেন। তিনি দৈর্ঘ্যের ভিত্তি একককে “ফুট” হিসেবে নামকরণের প্রস্তাব দেন, যেখানে প্রতি ফুট হবে ১ সেকেন্ড পর্যায়কাল বিশিষ্ট কোন দোলকের দৈর্ঘ্যের ৩/১০ অংশ অথবা ১/৩ অংশ – অর্থাৎ প্রায় এক শতাব্দি আগে উইলকিন্সের প্রস্তাবিত “আদর্শ” মানের ৩/১০ বা ১/৩ অংশ। সেটা ১১.৭৫৫ ইংরেজি ইঞ্চি (২৯.৮ সে.মি.) অথবা ১৩.০৬ ইংরেজি ইঞ্চি’র (৩৩.১ সে.মি.) সমান হতো। উইলকিন্সের মতই তিনি ভিত্তি এককের গুণিতক বা উপগুণিতকের যেসব নাম প্রস্তাব করেছিলেন, সেগুলো তদানীন্তন সময়ে ব্যবহৃত এককগুলোর নামেই ছিল। এই সময়ে ভূগণিতের প্রতি গড়ে ওঠা আগ্রহ, এবং পরিমাপ পদ্ধতির বিকাশ মহাদেশীর যুক্তরাষ্ট্রের জরিপ ও বিভাজনকে প্রভাবিত করেছিল। জেফারসনের দূরদর্শিতা কীভাবে গুন্টার চেইন (Gunter chain) ও প্রথাগত একর (acre) একক ব্যবস্থাকে সরিয়ে নতুন পরিমাপ পদ্ধতির প্রচলনের কাছাকাছি গিয়েও শেষ পর্যন্ত ব্যর্থ হয় তার পুরো কাহিনী পাওয়া যায় আন্ড্রো লিঙ্কলেটার রচিত মেজারিং আমেরিকা গ্রন্থে।
মেট্রিক রূপান্তর
মেট্রিক পদ্ধতি প্রথম বর্ণিত হয় ১৬৬৮ খ্রিস্টাব্দে এবং ১৭৯৯ খ্রিস্টাব্দে ফ্রান্স কর্তৃক আনুষ্ঠানিকভাবে গৃহীত হয়। উনবিংশ ও বিংশ শতকজুড়ে এই পদ্ধতি পৃথিবীজুড়ে আধিপত্য বিস্তার করে, যদিও যুক্তরাষ্ট্র, চীন, এবং যুক্তরাজ্যসহ কয়েকটি দেশ এখনো নিজেদের প্রথাগত একক পদ্ধতিই ব্যবহার করে থাকে। অসংখ্য প্রচলিত পদ্ধতির মধ্যে অনেকেই মেট্রিক পদ্ধতির পূর্ণ সাংখ্যিক গুণিতকের ব্যবহার অন্তর্ভুক্ত করেছে: স্ক্যানডিনেভিয়ান মাইল বর্তমানে ১০ কি.মি., চৈনিক জিন এখন ০.৫ কি.গ্রা., এবং ডাচ অন্স এখন ১০০ গ্রাম হিসেবে সংজ্ঞায়িত করা হয়।
দক্ষিণ-পূর্ব এশিয়ায় হিন্দুধর্ম
হিন্দুধর্ম দক্ষিণ-পূর্ব এশিয়ায় সাংস্কৃতিক বিকাশ এবং এর ইতিহাসে গভীর প্রভাব ফেলেছিল। যেহেতু ভারত থেকে ভারতীয় লিপি প্রবর্তিত হয়েছিল, দক্ষিণ-পূর্ব এশিয়ার লোকেরা খ্রিস্টীয় ১ম থেকে ৫ম শতাব্দীর দিকে তাদের প্রাচীনতম শিলালিপি তৈরি করে ঐতিহাসিক যুগে প্রবেশ করে। বর্তমানে, দক্ষিণ-পূর্ব এশিয়ার হিন্দুরা প্রধানত ভারতীয় প্রবাসী এবং বালিনিজ । এছাড়াও কম্বোডিয়া এবং ভিয়েতনামে জাভানিজ এবং বালামন চাম হিন্দু রয়েছে ।
হিন্দু সভ্যতা, যেটি নিজেই বিভিন্ন স্বতন্ত্র সংস্কৃতি এবং জনগণ থেকে তৈরি হয়েছিল, যার মধ্যে রয়েছে প্রাথমিক দক্ষিণ-পূর্ব এশীয়, বিশেষ করে মন খেমের প্রভাব, দক্ষিণ-পূর্ব এশীয় আঞ্চলিক রাজনীতির আদিবাসী সামাজিক গঠন এবং রাষ্ট্রীয়তায় গৃহীত হয়েছিল এবং একীভূত হয়েছিল। ভারতীয়ীকৃত রাজ্য গঠনের মাধ্যমে, ক্ষুদ্র সর্দারের নেতৃত্বে ছোট ছোট দেশীয় রাজনীতিগুলি ভারতের অনুরূপ রাষ্ট্রযন্ত্রের সাথে মহারাজার নেতৃত্বে প্রধান রাজ্য এবং সাম্রাজ্যে রূপান্তরিত হয়েছিল । এটি মধ্য ভিয়েতনামের দক্ষিণ অংশে প্রাক্তন চম্পা সভ্যতার জন্ম দেয় , কম্বোডিয়ায় ফুনান , খেমার সাম্রাজ্য, মালয় উপদ্বীপে ইন্দোচীন , ল্যাংকাসুকা রাজ্য এবং ওল্ড কেদাহ , সুমাত্রার শ্রীবিজয়ন রাজ্য , মাতারাম রাজ্য , সিংসারি এবং জাভা , বালি এবং ফিলিপাইন দ্বীপপুঞ্জের কিছু অংশে অবস্থিত মাজাপাহিত সাম্রাজ্য । ভারতের সভ্যতা ভাষা, লিপি, লিখিত ঐতিহ্য, সাহিত্য, ক্যালেন্ডার, বিশ্বাস ব্যবস্থা এবং এই মানুষ ও জাতির শৈল্পিক দিকগুলিকে প্রভাবিত করেছে।
দক্ষিণ-পূর্ব এশিয়ায় ভারতীয় সংস্কৃতি এবং ধর্মীয় ঐতিহ্যের গ্রহণযোগ্যতার একটি কারণ ছিল কারণ ভারতীয় সংস্কৃতি ইতিমধ্যে দক্ষিণ-পূর্ব এশিয়ার আদিবাসী সংস্কৃতির সাথে কিছু আকর্ষণীয় মিল রয়েছে, যা পূর্ববর্তী দক্ষিণ-পূর্ব এশীয় (বিশেষত অস্ট্রোএশিয়াটিক, যেমন প্রাথমিক মুন্ডা এবং মোন খেমার গোষ্ঠী) দ্বারা ব্যাখ্যা করা যেতে পারে। এবং স্থানীয় ভারতীয় জনগণের উপর হিমালয় ( তিব্বতি ) সাংস্কৃতিক ও ভাষাগত প্রভাব। প্রফেসর প্রজিলুস্কি, জুলেস ব্লচ এবং লেভির মতো বেশ কয়েকজন পণ্ডিত এই সিদ্ধান্তে উপনীত হয়েছেন যে, প্রারম্ভিক ভারতীয় সংস্কৃতি ও ঐতিহ্যের উপর একটি উল্লেখযোগ্য সাংস্কৃতিক, ভাষাগত এবং রাজনৈতিক মন-খমের (অস্ট্রোএশিয়াটিক) প্রভাব রয়েছে। ভারতকে পশ্চিমা, প্রাচ্য এবং দেশীয় ঐতিহ্যের গলনাঙ্ক হিসেবে দেখা হয়।
কম্বোডিয়া
ডান|থাম্ব|দক্ষিণ -পূর্ব এশিয়ার শত শত প্রাচীন হিন্দু মন্দিরের একটি কম্বোডিয়ার [[আঙ্কোরভাট|আঙ্কোর ওয়াট]] কম্বোডিয়া প্রথম ফানান রাজ্যের শুরুতে হিন্দু ধর্ম দ্বারা প্রভাবিত হয়েছিল । হিন্দুধর্ম ছিল খেমার সাম্রাজ্যের রাষ্ট্রধর্ম। আংকর বাট, বিশ্বের বৃহত্তম মন্দির কমপ্লেক্স (বর্তমানে বৌদ্ধ) একসময় একটি হিন্দু মন্দির ছিল। খেমার রাজ্যে প্রধান ধর্ম ছিল হিন্দুধর্ম, জনপ্রিয়তার দিক দিয়ে বৌদ্ধধর্ম অনুসরণ করে। প্রাথমিকভাবে, রাজ্যটি তার প্রধান রাষ্ট্রধর্ম হিসাবে হিন্দু ধর্মকে অনুসরণ করেছিল।
ইন্দোনেশিয়া
বাম|থাম্ব|300x300পিক্সেল|৯ম শতাব্দীর [[প্রম্বানান ত্রিমূর্তি মন্দির কমপ্লেক্সের প্রধান তিনটি টাওয়ার, ইন্দোনেশিয়ার বৃহত্তম হিন্দু মন্দির সাইট।]] বর্তমানে ইন্দোনেশিয়ায় মোট জনসংখ্যার ১.৭% হিন্দু ধর্ম পালন করে। ২০১০ সালের আদমশুমারি অনুসারে বালির জনসংখ্যার ৮৩.২৯% এবং মধ্য কালিমান্তানের জনসংখ্যার ৫.৭৫% হিন্দু। যাইহোক, ৪র্থ শতাব্দী থেকে ১৫শ শতাব্দীর মধ্যে, হিন্দুধর্ম এবং বৌদ্ধ ধর্মকে অধিকাংশ জনসংখ্যার দ্বারা অনুসরণ করা হয়েছিল, সাথে স্থানীয় আদিবাসী অ্যানিমিজম এবং গতিশীলতা বিশ্বাস যা প্রাকৃতিক এবং পূর্বপুরুষদের আত্মাকে পূজা করে । ১৫ থেকে ১৬ শতকের ইসলাম ইন্দোনেশিয়ান দ্বীপপুঞ্জে সংখ্যাগরিষ্ঠ ধর্ম হিসেবে হিন্দু ও বৌদ্ধ ধর্মকে প্রতিস্থাপন করেছিল। হিন্দু ধর্মের প্রভাব বালি, জাভা এবং সুমাত্রার সংস্কৃতিতে গভীরভাবে তার চিহ্ন রেখে গেছে। বালি এক সময়ের হিন্দু অধ্যুষিত অঞ্চলের শেষ অবশিষ্টাংশে পরিণত হয়েছে।
হিন্দু প্রভাব প্রথম শতাব্দীর প্রথম দিকে ইন্দোনেশিয়ান দ্বীপপুঞ্জে পৌঁছেছিল । চতুর্থ শতাব্দীতে, পূর্ব কালিমন্তানের কুটাই রাজ্য, পশ্চিম জাভাতে তারুমাননগর এবং মধ্য জাভাতে হোলিং ( কলিঙ্গা ) এই অঞ্চলে প্রতিষ্ঠিত প্রাথমিক হিন্দু রাজ্যগুলির মধ্যে ছিল। উল্লেখযোগ্য প্রাচীন ইন্দোনেশিয়ান হিন্দু রাজ্যগুলি হল মাতরম রাজ্য (৯ম শতাব্দীর রাজকীয় ত্রিমূর্তি প্রম্বানন মন্দির নির্মাণের জন্য বিখ্যাত) এরপর কেদিরি, সিংহসারি এবং ১৪ শতকের মাজাপাহিত । হিন্দু-বৌদ্ধ জাভানিজ সাম্রাজ্যের মধ্যে সর্বশেষ এবং বৃহত্তম।
লাওস
হিন্দুধর্ম লাওসের মোট জনসংখ্যার ০.১% এরও কম। এখানে আনুমানিক ৭,০০০ জন হিন্দু রয়েছে।
প্রাচীন লাওস হিন্দু খেমার সাম্রাজ্যের একটি অংশ ছিল। ওয়াট ফু সেই সময়ের শেষ প্রভাবগুলির মধ্যে একটি। রামায়ণের লাওতিয়ান অভিযোজনকে বলা হয় ফ্রা লাক ফ্রা লাম ।
মালয়েশিয়া
থাম্ব|মালয়েশিয়ার [[বাতু গুহা মন্দির|বাতু গুহা মন্দিরে থাইপুসাম উৎসব ।]] হিন্দুধর্ম মালয়েশিয়ার চতুর্থ বৃহত্তম ধর্ম। মালয়েশিয়ার ২০১০ সালের আদমশুমারি অনুসারে প্রায় ১৭.৮ লাখ মালয়েশিয়ার বাসিন্দা (মোট জনসংখ্যার ৬.৩%) হিন্দু।
সিজার লুইস মেনত্তি
সিজার লুইস মেনোত্তি (ইংরেজি: César Luis Menotti, জন্ম: ৫ নভেম্বর ১৯৩৮), এল ফ্ল্যাকো ("স্লিম") নামে পরিচিত), একজন আর্জেন্টিনার প্রাক্তন ফুটবল ম্যানেজার এবং খেলোয়াড় যিনি ১৯৭৮ ফিফা বিশ্বকাপ জিতেছেন প্রধান কোচ হিসেবে আর্জেন্টিনা জাতীয় দল। তার খেলার দিনগুলিতে, তিনি একজন স্ট্রাইকার হিসেবে খেলেন, বিশেষ করে আর্জেন্টিনার ক্লাব রোজারিও সেন্ট্রাল এবং বোকা জুনিয়র্সের হয়ে।
খেলোয়াড়ি জীবন
রিজার্ভ দলের হয়ে কিছু খেলা খেলার পর, মেনোত্তি ১৯৬০ সালে রোজারিও সেন্ট্রাল-এর হয়ে প্রাইমেরা ডিভিসিওনে আত্মপ্রকাশ করেন। তার প্রথম পেশাদার ম্যাচটি ছিল ৩ জুলাই বনাম বোকা জুনিয়র্স, ৩-১ জয়ে।
মেনোত্তি ১৯৬৪ সালে রেসিং-এ স্থানান্তরিত হওয়ার আগে রোজারিও সেন্ট্রালে চারটি মৌসুম থেকে যান, তারপর ১৯৬৫ সালে বোকা জুনিয়র্সে চলে যান, যেখানে তিনি খেলোয়াড় হিসেবে প্রথম শিরোপা জিতবেন, ১৯৬৫ প্রাইমার ডিভিশন। দুই বছর পর মেনোটি নিউ ইয়র্ক জেনারেলদের হয়ে খেলার জন্য উত্তর আমেরিকান সকার লীগে আসেন। ১৯৬৮ সালে মেনোত্তিকে সান্তোস এফসি-তে লেনদেন করা হয় যেখানে তিনি পেলের সতীর্থ ছিলেন এবং ১৯৬৮ সালে ক্যাম্পেওনাতো ব্রাসিলিরো সেরি এ, ইন্টারকন্টিনেন্টাল সুপারকাপ এবং ক্যাম্পেওনাতো পাওলিস্তা জিতেছিলেন। সান্তোসের সাথে তার মেয়াদের পর, মেনোত্তি ক্লাব অ্যাটলেটিকো জুভেন্টাসের সাথে চুক্তিবদ্ধ হন, যেখানে তিনি ফুটবল থেকে আবারও যোগ দেন। ১৯৭০।
প্রারম্ভিক ব্যবস্থাপনা কর্মজীবন
থাম্ব|রোজারিও সেন্ট্রালে মিগুয়েল গিটানো জুয়ারেজের সাথে মেনোটি (বাঁয়ে)। এরপর তারা নেয়েলের ওল্ড বয়েজে একসঙ্গে কাজ করবে। খেলা থেকে অবসর নেওয়ার পর, মেনোত্তি কোচ মিগুয়েল "গিটানো" জুয়ারেজের সাথে বন্ধুত্ব করেন, যার সাথে তিনি মেক্সিকোতে ১৯৭০ ফিফা বিশ্বকাপে ভ্রমণ করেছিলেন। তার বন্ধু পেলের নেতৃত্বে ব্রাজিলের খেলার শৈলীতে মুগ্ধ হয়ে তিনি নিজেই কোচ হওয়ার সিদ্ধান্ত নেন। মেনোত্তি নেয়েলের ওল্ড বয়েজে জুয়ারেজের কোচ সহকারী হিসেবে কাজ করেছেন।
ম্যানেজার হিসেবে, মেনোত্তি তার প্রথম খেতাব জিতেছিলেন হুরাকানের সাথে, ১৯৭৩ সালের টর্নিও মেট্রোপলিটানো একটি পক্ষের সাথে যেখানে কার্লোস ব্যাবিংটন, মিগুয়েল ব্রিন্ডিসি, রোক অ্যাভালে এবং অসামান্য রেনে হাউসম্যানের মতো উল্লেখযোগ্য খেলোয়াড় অন্তর্ভুক্ত ছিল। সেই স্কোয়াডটি তাদের খেলার শৈলীর কারণে মিডিয়া দ্বারা ব্যাপকভাবে প্রশংসিত হয়েছিল, আর্জেন্টিনার সর্বকালের সেরা দলগুলির মধ্যে একটি হিসাবে বিবেচিত হয়। হুরাকান ৩২টি ম্যাচ খেলে ১৯টি জিতেছে এবং 5টি হেরেছে। দলটি ৬২টি গোল করেছে এবং ৩০টি পেয়েছে।
আর্জেন্টিনা জাতীয় দল
মেনোত্তি ১৯৭৪ সালের অক্টোবরে আর্জেন্টিনা জাতীয় দলের প্রধান কোচ নিযুক্ত হন।
১৯৭৮ বিশ্বকাপ
মেনোত্তি আর্জেন্টিনার কোচ ছিলেন যখন তারা ১৯৭৮ সালে তাদের প্রথম ফিফা বিশ্বকাপ জিতেছিল, ফাইনালে নেদারল্যান্ডসকে পরাজিত করেছিল।
১৯৭৮ এবং ১৯৮২ এর মধ্যে
১৯৭৯ সালে, মেনোত্তি আর্জেন্টিনা অনূর্ধ্ব-২০ জাতীয় দলকে জাপানে বিশ্ব যুব চ্যাম্পিয়নশিপে সাফল্যের জন্য নেতৃত্ব দেন, যেখানে দলের তারকা খেলোয়াড় দিয়েগো ম্যারাডোনা ছিলেন।
১৯৮২ বিশ্বকাপ
১৯৮২ বিশ্বকাপে, আর্জেন্টিনা তাদের উদ্বোধনী ম্যাচে বেলজিয়ামের কাছে হেরে যায়। দল শুরু হয়েছিল ফিল্লোল দিয়ে; ওলগুইন, গ্যালভান, প্যাসারেলা, ট্যারান্টিনি, আরডিলেস, গ্যালেগো, ম্যারাডোনা, বার্তোনি, দিয়াজ এবং কেম্পেস।
কর্মজীবন
মেনোত্তি ১৯৮৩ সালে বার্সেলোনার প্রধান কোচ নিযুক্ত হন, 1984 সালে চলে যাওয়ার আগে তাদের কোপা দেল রে, ১৯৮৩ কোপা দে লা লিগা এবং ১৯৮৩ সুপারকোপা দে এস্পানা জিততে সাহায্য করেন।
৩ ফেব্রুয়ারী ২০১৭-এ, গুয়াদালাজারা তাকে তাদের একাডেমির পরিচালক হিসাবে স্বাক্ষর করার জন্য একটি আনুষ্ঠানিক প্রস্তাব দিয়েছিল।
শালিনী কাপুর সাগর
শালিনী কাপুর সাগর (বাংলা : কবুল করলাম) একজন ভারতীয় ধারাবাহিকের অভিনেত্রী। তিনি কবুল হ্যায় সহ অনেক ধারাবাহিকে অভিনয় করেছেন। কাপুর দুবাই-ভিত্তিক টেলিভিশন অনুষ্ঠান দাস্তান দিয়ে আত্মপ্রকাশ করেছিলেন।
জীবনী
কাপুর থিয়েটার এবং টেলিভিশন অভিনেতা রোহিত সাগরকে বিয়ে করেছেন। ফেব্রুয়ারী ২০১১ সালে এই দম্পতি তাদের কন্যা আদিয়ার জন্ম দেন।
গুগলের অ্যান্ড্রয়েড অ্যাপের তালিকা
অ্যান্ড্রয়েডের জন্য গুগলের অ্যাপসমূহের তালিকা হল গুগল দ্বারা উন্নয়নকৃত এর অ্যান্ড্রয়েড অপারেটিং সিস্টেমের জন্য মোবাইল অ্যাপ্লিকেশনের তালিকা। সবগুলো অ্যাপ্লিকেশনই গুগল প্লে স্টোর থেকে বিনামূল্যে সংগ্রহ করা যায়। মোবাইল নির্মাতা ও অ্যান্ড্রয়েড সংস্করণের ওপর নির্ভর করে কিছু অ্যাপ্লিকেশন পূর্ব থেকেই মোবাইলে সংযুক্ত থাকতে পারে। এগুলোর মধ্যে জি-বোর্ডের মত কিছু অ্যাপ্লিকেশন অ্যান্ড্রয়েডের পুরনো সংস্করণে সমর্থনযোগ্য নাও হতে পারে।
রিয়েল ডাউনলোডার
রিয়েল ডাউনলোডার হলো রিয়েল নেটওয়ার্ক এর একটি ফ্রি ডাউনলোড ম্যানেজার যেটা ইউটিউব, কলেজ হিউনার,ফেসবুক, ফানি অর ডাই এবং ডেইলিমোশন ইত্যাদি সাইট থেকে বিভিন্ন ভিডিও এমওভি এবং এফএলভি ইত্যাদি ফরম্যাটে ডাউনলোড করে থাকে। এই সফটওয়ারটি তার গ্রাহকদেরকে বিভিন্ন সামাজিক যোগাযোগ মাধ্যম থেকে ভিডিও ডাউনলোড এবং তা শেয়ার করার সুবিধা দিয়ে থাকে। সিনেট ১৯শে জুলাই ২০১১ তে একে পর্যালোচনা করে এবং ৫ এর মধ্যে ৪.৫ রেটিং  প্রদান করে।
বৈশিষ্ট্য
ফ্রি ভারশনে যে বৈশিষ্ট্য সমূহ রয়েছে
গজারিয়া ইউনিয়ন, পলাশ
গজারিয়া ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।
অবস্থান ও সীমানা
বাঁ দিকে হারিধোয়া নদী, পূর্বে সিলেট মহাসড়ক, দক্ষিণে কালিবাড়ী, পশ্চিমে শীতললক্ষ্যা নদী
প্রশাসনিক এলাকা
৯টি
শিক্ষা
শিক্ষার হার :৬০%
শিক্ষা প্রতিষ্ঠানঃ ৩৭টি
জনপ্রতিনিধি
বর্তমান চেয়ারম্যানঃ জনাব জাকির হোসেন চৌধুরি
অখিল ভারতীয় সেনা
২০০২ সালের বৃহণমুম্বাই মিউনিসিপ্যাল কর্পোরেশন (বিএমসি) নির্বাচনে এবিএস প্রার্থী সুনীল ঘাটে গাওলির হোম টার্ফে সেনা প্রার্থীকে পরাজিত করেছিলেন। ঘাটে আজ বিএমসি-তে একমাত্র এবিএস কর্পোরেটর।
২০০৪ সালের লোকসভা নির্বাচনে গাওলি মুম্বাই দক্ষিণ মধ্য কেন্দ্রে ৯২,২১০ ভোট (২৬.৫%) পেয়েছিলেন।
একই বছর পরে মহারাষ্ট্র রাজ্য বিধানসভা নির্বাচনে এবিএস ২০ জন প্রার্থীকে লঞ্চ করে। একজন (গাওলি) নির্বাচিত হয়েছেন।
এবিএস-এর ট্রেড ইউনিয়ন শাখার নাম অখিল ভারতীয় শ্রমিক সেনা।
২০০৭ সালে বিএমসি নির্বাচনে (মুম্বই সিটি কাউন্সিল) এবিএস ২টি আসন জিতেছিল। তাঁর মেয়ে গীতা গাওয়ালি জিতেছেন এবং এবিএস টিকিটে কর্পোরেটর হয়েছেন। ২০০৯ সালে এবিএস মুম্বাই দক্ষিণে কংগ্রেস পার্টি এবং তার প্রার্থী মিলিন্দ দেওরাকে সমর্থন করেছিল। ২০১০ সালে অরুণ গাওয়ালি এবং তার সমস্ত প্রার্থীরা (বিধানসভা) মহারাষ্ট্র বিধানসভা নির্বাচনে হেরেছিলেন। ২০১৭ সালে নতুন প্রার্থী সন্তোষ (হেনরি) আলফ্রেড ডিসাওজা ২০৯ নম্বর ওয়ার্ড থেকে অখিল ভারতীয় সেনাতে যোগ দেন। তবে নির্বাচনে হেরে তিনি এখন বাইকুল্লা তালুকা অধ্যাক্ষ।
বর্তমানে, গাওয়ালি কারাগারে বন্দী আছেন।
চার্লস বাখমান
চার্লস উইলিয়াম বাখমান (১১ ডিসেম্বর, ১৯২৪ - ১৩ জুলাই, ২০১৭) একজন মার্কিন কম্পিউটার বিজ্ঞানী।
১৭৫৯
১৭৫৯ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
1751 – 1800
মনজিল
এই সাত ভাগ নিম্নরূপ:
আজাদ হিন্দ কংগ্রেস
হিন্দ কংগ্রেস পার্টি ভারতের নয়াদিল্লিতে অবস্থিত একটি রাজনৈতিক দল। দলটি ২০০৭ সালের আকোলা মিউনিসিপ্যাল কর্পোরেশন নির্বাচনে এগারো জন প্রার্থী ঘোষণা করেছিল, যাদের মধ্যে একজন নির্বাচিত হয়েছিল।
ইউকোরভ্যাক-১৯
ইউকোরভ্যাক-১৯ হলো একটি কোভিড-১৯ টিকা প্রার্থী যা ইউবায়োলগিকস্ কোম্পানি দ্বারা বিকশিত হয়েছে।
দশা I/II
ইউবায়োলগিকস্ কোম্পানি লিমিটেড ২৩ ফেব্রুয়ারী ২০২১ সালে এটার উপর গবেষণা শুরু করে। গবেষণাটিকে বলা হয় বয়স্কদের স্বাস্থ্যে কোভিড-১৯ প্রতিরোধের জন্য "ইউকোরভ্যাক-১৯ এর নিরাপত্তা,সহ্যক্ষমতা ও রোগপ্রতিরোধ ক্ষমতা"। ২৬ এপ্রিল ২০২১ অনুসারে এর ট্রায়াল চলছে এবং অংশগ্রহণকারীদের মেনে নিচ্ছে।এটার প্রত্যাশিত প্রাথমিক সমাপ্তি হয়েছে ২০২২ সালের মার্চে।গবেষণাটি ২০২৩ সালের জানুয়ারিতে সম্পূর্ণ হওয়ার প্রত্যাশা রয়েছে।
নুরুদ্দিন মাদ্রাসা
নুরুদ্দিন মাদ্রাসা (الْمَدْرَسَةُ النُّورِيَّة) সিরিয়ার দামেস্কে অবস্থিত একটি মাদ্রাসা। এটি শহরের দেয়ালের অভ্যন্তরে সাক আল-খায়াত্তিন অঞ্চলে অবস্থিত। ১১৬৭ সালে সিরিয়ার আতাবেগ নুরউদ্দিন জেনগি দ্বারা মাদ্রাসাটি নির্মিত হয়। সেখানেই তাকে সমাহিত করা হয়েছে। কমপ্লেক্সটিতে একটি মসজিদ, একটি মাদ্রাসা এবং প্রতিষ্ঠাতার সমাধি রয়েছে। দামেস্কে এইরকম কমপ্লেক্স এটিই প্রথম নির্মিত হয়।
সমাধি-মাদ্রাসা কমপ্লেক্সটিতে দুটি গম্বুজ রয়েছে। প্রথমটি এবং লম্বাটি দুটির মধ্যে প্রাচীনতম। যা নুরুদ্দিন জেনগির সমাধির উপরে অবস্থিত। দ্বিতীয়টি ছোট মুকার্নস গম্বুজ এটি নুরুদ্দিন সমাধির গম্বুজটির মতোই। যা দামেস্কের গভর্নর আমির জামালুদ্দিনের সমাধির (মৃত্যু ১২৬৯) উপর অবস্থিত।
ইয়াসমিন লাফিতে
ইয়াস্মিন ল্যাফিতে (জন্ম, ১ লা অক্টোবর ১৯৭৩) হলেন একজন মরোক্কান প্রাক্তন পর্নোগ্রাফিক অভিনেত্রী।
জীবনী এবং ক্যারিয়ার
মরোক্কো তে থর সুক নামে এক শহরে এক মুসলিম পরিবারে তিনি জন্মগ্রহণ করেন, পরে তারা ফ্রান্সে চলে যান পরিবারের সাথে যখন তার বয়স ছিল মাত্র ৫ মাস এবং তিনি ফ্রান্সের এক বিখ্যাত সহর লিওন এর বুকে বড় হয়ে ওঠেন। ১৮ বছর বয়সে, উচ্চ বিদ্যালয় থেকে পাশ করবার পরেই তিনি তার পরিবার ত্যাগ করেন; এই সময়ে তিনি, নার্স এডুকেশন নিয়ে পড়াশুনো শুরু করেন নার্স হওয়ার জন্য এবং ওয়েট্রেস হিসেবে কাজও করেন তার পড়াশুনোর ব্যয়ভার মেটানোর জন্য।
২০০৪ সালে, তিনি যৌনশিল্প জামানায় পা রাখেন তার ছেলে বন্ধুর সাথে, একটা ছোটো ম্যাগাজিনের বিনোদনে উত্তর দেওয়ার পরে যারা প্রধানত নতুন কাপেল খুঁজছিল। ২০০৬ সালে, তিনি টি.এফ.ওয়ান টক সোতে একটা এপিসোড করেন যার নাম ছিল La Méthode Cauet, তারপরেই তাকে বিভিন্ন খবরের কাগজের সাক্ষাৎকারে আসার জন্য ডাকা হয়, ম্যাগাজিনের ওপরের পাতার ছবি এবং অন্যান্য বড়-সর অনুষ্ঠানে ডাকা হয়, এবং পরবর্তী কালে তিনি এফ.এইচ.এম নামে এক ম্যাগাজিনের প্রধান মডেল হিসেবে আবির্ভুত হন। ২০০৭ সালে, তিনি পরিচালক মার্ক ডক্রেল এর সাথে একটা অভাবনীয় চুক্তি করেন।   ওই একই বছরে তিনি ড্যানিয়েল আরবিড এর ছবিতে তিনি প্রধান ভূমিকা পালন করেন। ছবির মান ছিল A Lost Man, যা উদ্বোধন হয়েছিল ২০০৭ কান চলচ্চিত্র উৎসব অর্থাৎ ৬০ তম কান চলচ্চিত্র উৎসবে।  ২০০৮ সালে, তিনি অলিভার মার্শাল এক ক্রাইম নাটক MR 73 এ পার্শচরিত্রের অভিনয় করেন।  বিভিন্ন পরিচালকদের সাথে কাজ করবার পরে তিনি, ২০০৯ সালের ফেব্রুয়ারি মাসে তিনি যৌনশিল্প থেকে অবসর নেন এবং সমসাময়িক ছবির ওপরে মন দেন।
২০০৫ সালে ইয়াস্মিন ল্যাফিতে, অলিভার ল্যাফিতের সাথে কাজ শুরু করেন তার নিজের প্রোডাকশন কোম্পানিতে যার নাম ছিল "অ্যালকো প্রোডাকশন"।
তানিশা কাস্ত্রো
প্রাথমিক জীবন
তানিশা দুবাইতে জন্মগ্রহণ করেছিলেন। তাঁর মা ও বাবা ছিলেন যথাক্রমে টিউলিপ কাস্ত্রো, গোয়ার ক্লিফোর্ড কাস্ত্রো, তাঁরা দুজনেই ছিলেন ভারতীয়। তিনি দুবাইতে  ভারতীয় উচ্চ বিদ্যালয়ে পড়াশোনা করেছিলেন।
সংযুক্ত আরব আমিরাত ও বাহরাইন
২০১৩ সালে, কাস্ত্রো জুনিয়র টুর্নামেন্টে বাহরাইনের হয়ে আন্তর্জাতিক ম্যাচে তাঁর অভিষেক করেন এবং ২০১৬ বাহরাইন আন্তর্জাতিক চ্যালেঞ্জ টুর্নামেন্টে বাহরাইনের প্রতিনিধিত্ব করে তার প্রথম বড় বিডব্লিউএফ আন্তর্জাতিক শিরোপা জিতেছিলেন। তিনি সংযুক্ত আরব আমিরাত ভিত্তিক ব্যাডমিন্টন খেলোয়াড়দের মধ্যে শীর্ষস্থানীয়। তিনি ইউএই ওপেন টুর্নামেন্টের সর্বকনিষ্ঠ বিজয়ীও হয়েছেন।
ভারত
২০১৮ সালে, উপসাগরীয় টুর্নামেন্টে অংশগ্রহণ করার পর, তিনি ভারতীয় টুর্নামেন্টে গোয়ার প্রতিনিধিত্ব করে ভারতে চলে যান।   তিনি ২০১৯ ব্যাডমিন্টন এশিয়া জুনিয়র চ্যাম্পিয়নশিপ এবং ২০১৮ ও ২০১৯ বিডব্লিউএফ বিশ্ব জুনিয়র চ্যাম্পিয়নশিপে ভারতের প্রতিনিধিত্ব করেছিলেন।
২০২১ সালে, তানিশা ভারতের জাতীয় ব্যাডমিন্টন দলে যোগ দেন এবং উবার কাপ এবং সুদিরমান কাপ টুর্নামেন্টে অংশগ্রহণ করেন। ২০২১ স্কটিশ ওপেনে ইশান ভাটনাগরের সাথে ডাবলস খেলার সময় তিনি মিশ্র দ্বৈত ইভেন্টে রানার্স আপ হয়েছিলেন।
২০২২ সালে, তানিশা ইন্ডিয়া ওপেনে তাঁর প্রথম বিডব্লিউএফ ওয়ার্ল্ড ট্যুর সুপার ৫০০ ইভেন্টে খেলেন, মহিলা ডাবলস (ঋতাপর্ণা পান্ডার সাথে) এবং মিশ্র দ্বৈত (ইশান ভাটনাগরের সাথে) উভয় ইভেন্টে অংশগ্রহণ করেন। কিন্তু তাঁরা উভয় বিভাগেই প্রথম রাউন্ডে হেরে যান। মহিলা ডাবলসে তাঁরা হেরেছিলেন চতুর্থ বাছাই বেনিয়াপা আইমসার্ড এবং নুনতাকর্ণ আইমসার্ড এর কাছে এবং মিশ্র দ্বৈতে হেরেছিলেন স্বদেশীয় গায়ত্রী গোপীচাঁদ এবং সাই প্রতীক কে-এর কাছে। তার পরবর্তী টুর্নামেন্ট, ২০২২ সৈয়দ মোদী ইন্টারন্যাশনালে, তিনি মিশ্র দ্বৈতে অংশগ্রহণ করেছিলেন। সেখানে তিনি এবং ইশান ভাটনগর তাঁদের প্রথম সুপার ৩০০ শিরোপা জিতেছিলেন, তাঁরা স্বদেশীয় শ্রীবেদ্য গুরজাদা এবং টি. হেমা নগেন্দ্র বাবুকে ফাইনালে হারিয়েছিলেন।
বিডব্লিউএফ ওয়ার্ল্ড ট্যুর (১ টাইটেল)
বিডব্লিউএফ ওয়ার্ল্ড ট্যুরের ঘোষণা করা হয়েছিল ২০১৭ সালের ১৯শে মার্চ এবং সেটি ২০১৮ সালে বাস্তবায়িত হয়েছিল। এটি ছিল ব্যাডমিন্টন ওয়ার্ল্ড ফেডারেশন (বিডব্লিউএফ) দ্বারা অনুমোদিত অভিজাত ব্যাডমিন্টন টুর্নামেন্টগুলির একটি সিরিজ। বিডব্লিউএফ ওয়ার্ল্ড ট্যুরগুলিকে ওয়ার্ল্ড ট্যুর ফাইনালের স্তরে ভাগ করা হয়েছে, সেগুলি হল সুপার ১০০০, সুপার ৭৫০, সুপার ৫০০, সুপার ৩০০, এবং বিডব্লিউএফ ট্যুর সুপার ১০০।
বিডব্লিউএফ আন্তর্জাতিক চ্যালেঞ্জ/সিরিজ (২টি শিরোপা, ২ রানার্স আপ)
মহিলাদের ডাবলস
বিডব্লিউএফ জুনিয়র ইন্টারন্যাশনাল (২ শিরোপা, ১ রানার্স আপ)
মিশ্র দ্বৈত
ঔষধীয় বিজ্ঞানসমূহ
ঔষধীয় বিজ্ঞানগুলিকে একাধিক বিশেষায়িত ক্ষেত্রে উপবিভাজন করা হয়, যেগুলি মূলত চারটি শাখায় বিভক্ত:
ঔষধ প্রস্তুতি ও ব্যবহার বিজ্ঞান (Pharmacy) নামক ব্যবহারিক ক্ষেত্রে ঔষধের প্রস্তুতি এবং ঔষধের নিরাপদ ও সঠিক ব্যবহার, বিতরণ ও পরিবেশন, ইত্যাদি অধ্যয়ন করা হয়।
নতুন নতুন আবিষ্কারের সাথে সাথে ঔষধীয় বিজ্ঞানগুলির পরিধি সর্বদা বৃদ্ধি পাচ্ছে ও এগুলির নতুন নতুন উপশাস্ত্র সৃষ্টি হচ্ছে। আবার উল্টোদিকে জ্ঞানের অগ্রযাত্রার সাথে সাথে ঐসব বিশেষায়িত ক্ষেত্রের মধ্যকার সীমানা অস্পষ্ট হয়ে পড়ছে। সমস্ত ঔষধীয় বিজ্ঞানেরই অনেক সাধারণ মৌলিক ধারণা রয়েছে, যেগুলি সবগুলিতেই বিদ্যমান। এই অংশিদারি ধারণা বা প্রত্যয়গুলি ঔষধীয় গবেষণা ও ঔষধীয় চিকিৎসা ক্ষেত্রের বিভিন্ন দিক বুঝতে সাহায্য করে।
একটি উদীয়মান ক্ষেত্র হল ঔষধীয় তথ্যপ্রযুক্তিবিজ্ঞান (Pharmaco-cybernetics, pharma-cybernetics, cybernetic pharmacy, বা cyber pharmacy), যেখানে তথ্যবিজ্ঞান ও আন্তর্জাল প্রযুক্তির প্রয়োগ ও মূল্যায়নের মাধ্যমে ঔষধের ব্যবহার সমর্থন করা হয়, যার উদ্দেশ্য রোগীদের ঔষধীয় সেবার মান উন্নত করা।
১৭৬০
১৭৬০ গ্রেগরীয় বর্ষপঞ্জির একটি অধিবর্ষ।
ক্রাইপ্টলোড
থাম্ব|ক্রিপ্টলোড আইকন ক্রাইপ্টলোড  হলো মাইক্রোসফট উইন্ডোজ এর একটি মুক্ত ডাউনলোড ম্যানেজার যার সাহায্যে বিভিন্ন ফাইল হোস্টিং সাইট যেমনরেপিডশেয়ার, মেগাআপলোড ইত্যাদি হতে ফাইল ডাউনলোড করা যায়।. এটি একধরনের প্রাথমিক প্রোগ্রাম যার সাহায্যে একটি ফাইলকে বিভিন্ন ছোট ছোট ভাগে ভাগ করে ডাউনলোড করা হয়। ২০০৯ সালের ২রা সেপ্টেম্বর থেকে ২০১৩ সালের নভেম্বর পর্যন্ত এর ১.১.৮.০ ভারশনটি ব্যবহার হয়ে আসছে।